**Den maronittiske kirke** (eller *maronittisk-katolske kirke*; *maronittiske gresk-katolske kirke*) er én av den katolske kirkens 23 særkirker. Kirken følger den antiokenske ritus og bruker syrisk og arabisk som liturgisk språk, men anerkjenner paven som religiøst overhode. Den maronittiske kirke har omtrent 3 100 000 tilhengere, hovedsakelig i Midtøsten, Sør- og Nord-Amerika. Kirken er en av de viktigste religiøse grupper i Libanon, der ca. 30 % av befolkningen er maronitter.

Kirken skriver seg tilbake til St. Maron, som levde omkring 400. Kirken fikk sin begynnelse med den klosterordenen han grunnla. På 600-tallet utviklet maronittene seg til en egen kirke, da de var tilhengere dyoteletismen. På 1100-tallet ble båndene mellom Den maronittiske kirke og pavestolen styrket, og den maronittiske kirke fikk stadfestet full kommunion med Roma.

Kirken har politisk sett spilt en stor rolle i nyere tid. Borgerkrigen på 1900-tallet stod for en stor del mellom den og muslimene. Ifølge nasjonaltraktaten skal Libanons president være maronitt, mens statsministeren skal være sunni-muslim, formannen i parlamentet sjia-muslim og viseformannen druser.

Kirken ledes av den maronittiske patriark av Antiokia, som nå har sitt sete i klosteret Bkerké, i utkanten av Jounieh nord for Beirut. Nåværende patriark er kardinal Bechara Boutros al-Rahi (siden 2011).

Sølibat er ikke et krav til prestene, men til biskopene og patriarkene.

Struktur
--------

Den maronittiske kirke er organisert i 23 eparkier (bispedømmer), hvorav åtte er erkeeparkier (kursivert i listen). I tillegg kommer to eksarkater (mindre skrifttype i listen).

* **PATRIARKATET ANTIOKIA**   Libanons flagg
	+ **Kirkeprovinsen Antiokia**
		- Joubbe-Sarba-Jounieh eparki   Libanons flagg
	+ **Eksempt (direkte underlagt patriarken)**
		- *Aleppo erkeeparki*   Syrias flagg
		- *Antelias erkeeparki*   Libanons flagg
		- *Beirut erkeeparki*   Libanons flagg
		- *Damaskus erkeeparki*   Syrias flagg
		- *Haifa og Det hellige land erkeeparki*   Israels flagg
		- *Kypros erkeeparki*   Kypros’ flagg
		- *Tripoli erkeeparki*   Libanons flagg
		- *Tyr erkeeparki*   Libanons flagg
		- Baalbek-Deir el-Ahmar eparki   Libanons flagg
		- Batroun eparki   Libanons flagg
		- Brooklyn eparki   USAs flagg
		- Jbeil eparki   Libanons flagg
		- Kairo eparki   Egypts flagg
		- Latakia eparki   Syrias flagg
		- Los Angeles eparki   USAs flagg
		- Mexico eparki   Mexicos flagg
		- Montréal eparki   Canadas flagg
		- Sidon eparki   Libanons flagg
		- Sydney eparki   Australias flagg
		- Zahle eparki   Libanons flagg
		- eksarkatet Jerusalem og Palestina   Israels flagg   Palestinas flagg
		- eksarkatet Jordan   Jordans flagg
* **Underlagt romersk-katolske metropolitter**
	+ Buenos Aires eparki   Argentinas flagg   (den romersk-katolske kirkeprovinsen Buenos Aires)
	+ São Paulo eparki   Brasils flagg   (den romersk-katolske kirkeprovinsen São Paulo)

Referanser
----------

Eksterne lenker
---------------

* Offisielt nettsted Rediger på Wikidata

* (en) Maronite Catholic Church – kategori av bilder, video eller lyd på Commons Rediger på Wikidata
* (en) «Giga-Catholic Information» om den maronittiske kirkens hierarki
* (nb) I skyggen av Bysants

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN **·** SUDOC **·** NDL **·** NKC **·** NKC
 |